**Doložka vybraných vplyvov**

**A.1. Názov materiálu:**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony

**A.2. Vplyvy:**

|  |  |  |  |
| --- | --- | --- | --- |
|  | Pozitívne  | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy – vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Vplyv na rozpočet verejnej správy

Navrhovaná novela bude mať negatívny vplyv na rozpočet verejnej správy.

Právna úprava mení splnenie podmienok, na základe ktorých nárok na výplatu vdovského dôchodku nezaniká vdove po roku od smrti manžela, a to tak, že pri invalidite vdovy z dôvodu poklesu schopnosti vykonávať zárobkovú činnosť o viac ako 70% sa znižuje na dôvod poklesu schopnosti vykonávať zárobkovú činnosť o viac ako 50%. Dopad na verejné financie vyplývajúce z tejto zmeny sa predpokladajú minimálne. Štatistické údaje na základe ktorých by bolo možné kvantifikovať tento dopad nie sú k dispozícii.

Obsahom bodu dva návrhu je vypustenie podmienky, po splnení ktorej má vdova nárok na výplatu vdovského dôchodku aj po uplynutí jedného roka od smrti manžela, ak vychovala aspoň tri deti. Toto ustanovenie nahrádza upraveným ustanovením, ktoré rozširuje podmienky nároku na výplatu vdovského dôchodku.

Úprava rozširuje trvanie nároku na výplatu vdovského dôchodku aj po jednom roku od smrti manžela pre všetky vdovy, ktoré vychovali aspoň jedno dieťa a dovŕšili vek 52 rokov.

V rámci dostupných štatistických údajov sociálnej poisťovne a štatistického úradu nie je možné jednoznačne stanoviť o koľko sa zvýši počet poberateľov vdovského dôchodku po schválení úpravy v bode dva. Z dostupných údajov o počte vdovských dôchodkov, sirotských dôchodkov a počtu osôb žijúcich v dvojčlennej rodine (osamelá matka s dieťaťom mladším ako 25 rokov) môžeme urobiť predpoklad, že počet vdov, ktorým by vznikol nárok na výplatu vdovského dôchodku by sa zvýšil približne o 1750.

Podľa údajov uvedených na webovom portáli sociálnej poisťovne priemerná výška vdovského / vdoveckého dôchodku bola v roku 2014  253,80 Eur/mesiac.

Predpokladané ročné náklady štátneho rozpočtu teda sú:

Počet osôb \* 12 mesiacov \* priemerná výška vdovského dôchodku:

1750 \* 12 \* 253,80= 5 329 800,00 Eur/rok

Navrhovaná novela nebude mať vplyv na podnikateľské prostredie.

Sociálne vplyvy

Navrhovaná novela bude mať pozitívny vplyv na hospodárenie obyvateľstva, sociálnu exklúziu, rovnosť príležitostí a rodovú rovnosť.

Navrhovaná novela nebude mať vplyv na životné prostredie a na informatizáciu spoločnosti.

**A.4. Alternatívne riešenia**

Žiadne.

**A.5. Stanovisko gestorov**